CELEX: 32019D1742
Language: sk
Date: 2019-10-17 00:00:00
Title: Vykonávacie Rozhodnutie Komisie (EÚ) 2019/1742 zo 17. októbra 2019 o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013 [oznámené pod číslom C(2019) 7333] (Text s významom pre EHP)

21.10.2019   
               
               
                  SK
               
               
                  Úradný vestník Európskej únie
               
               
                  L 267/9
               
            
         VYKONÁVACIE ROZHODNUTIE KOMISIE (EÚ) 2019/1742
         zo 17. októbra 2019
         o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013
         
            [oznámené pod číslom C(2019) 7333]
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (1), a najmä na jeho článok 15 ods. 4,
         so zreteľom na vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (2), a najmä na jeho článok 17 ods. 1 písm. d) a e),
         keďže:
         
                     (1)
                  
                  
                     Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti zriadeného podľa článku 11 nariadenia Európskeho parlamentu a Rady (ES) č. 549/2004 (3) a vykonávacieho nariadenia Komisie (EÚ) č. 390/2013 (4).
                  
               
                     (2)
                  
                  
                     Vykonávacím rozhodnutím Komisie 2014/132/EÚ (5) sa stanovujú celoúniové výkonnostné ciele vrátane cieľa nákladovej efektívnosti pre letecké navigačné služby na trati vyjadreného v určených jednotkových nákladoch na poskytovanie uvedených služieb za druhé referenčné obdobie 2015 až 2019.
                  
               
                     (3)
                  
                  
                     Podľa ustanovení článku 17 ods. 1 písm. b) a c) vykonávacieho nariadenia (EÚ) č. 391/2013 má Komisia posúdiť jednotkové sadzby pre zóny spoplatňovania, ktoré členské štáty predložili Komisii podľa článku 9 ods. 1 a 2 uvedeného vykonávacieho nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (4)
                  
                  
                     Komisia vykonala posúdenie jednotkových sadzieb na rok 2019 za pomoci oddelenia pre preskúmanie výkonnosti a ústredného úradu pre traťové poplatky Eurocontrolu s použitím údajov a doplňujúcich informácií, ktoré jej členské štáty poskytli do 1. júna 2018 a do 1. novembra 2018. V posúdení Komisie sa vzali do úvahy aj poskytnuté vysvetlenia a takisto opravy jednotkových sadzieb za traťové služby na rok 2019 vykonané členskými štátmi.
                  
               
                     (5)
                  
                  
                     Cyprus, Grécko, Malta a Taliansko ako členovia funkčného bloku vzdušného priestoru (FAB) BlueMed predložili 21. decembra 2018 ďalšie revidované výkonnostné ciele FAB, ktoré boli podľa potreby založené na nápravných opatreniach, a Komisia ich následne posúdila. V kľúčovej oblasti výkonnosti „kapacita“ Komisia posúdila konzistentnosť týchto ďalších revidovaných cieľov z hľadiska oneskorení manažmentu toku letovej prevádzky na trati v súlade so všetkými kritériami stanovenými v bode 4 prílohy IV k vykonávaciemu nariadeniu (EÚ) č. 390/2013. Z posúdenia vyplynulo, že tieto ďalšie revidované ciele sú v súlade s príslušným výkonnostným cieľom pre celú Úniu. Komisia o tom informovala dotknuté členské štáty. Taliansko by preto malo byť takisto informované o tom, že jednotková sadzba na rok 2018 je v súlade s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (6)
                  
                  
                     Grécke orgány Komisiu uistili, že stanovené náklady zahrnuté v jednotkových sadzbách na roky 2017 a 2018 sú v súlade s vykonávacím nariadením (EÚ) č. 391/2013. Grécko by malo byť informované o tom, že podľa aktuálne dostupných informácií sú jednotkové sadzby pre zónu spoplatňovania v Grécku na roky 2017 a 2018 v súlade s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (7)
                  
                  
                     Komisia takisto v súlade s článkom 17 ods. 1 písm. d) vykonávacieho nariadenia (EÚ) č. 391/2013 dospela k záveru, že jednotkové sadzby pre traťové zóny spoplatňovania na rok 2019, ktoré predložili Belgicko, Bulharsko, Česko, Dánsko, Nemecko, Estónsko, Írsko, Grécko, Španielsko, Francúzsko, Chorvátsko, Taliansko, Cyprus, Lotyšsko, Litva, Luxembursko, Maďarsko, Malta, Holandsko, Rakúsko, Poľsko, Portugalsko, Rumunsko, Slovinsko, Slovensko, Fínsko, Švédsko a Spojené kráľovstvo, sú v súlade s vykonávacími nariadeniami (EÚ) č. 390/2013 a (EÚ) č. 391/2013. Tieto členské štáty by mali byť o danom závere informované.
                  
               
                     (8)
                  
                  
                     Záverom ani oznámením o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013 nie je dotknuté priebežné preskúmavanie ani vyšetrovania podľa článku 16 nariadenia (ES) č. 550/2004,
                  
               PRIJALA TOTO ROZHODNUTIE:
         
            Článok 1
            Jednotkové sadzby pre traťové zóny spoplatňovania na rok 2019 uvedené v prílohe k tomuto rozhodnutiu sú v súlade s vykonávacími nariadeniami (EÚ) č. 390/2013 a (EÚ) č. 391/2013.
         
         
            Článok 2
            Jednotková sadzba Talianska pre traťovú zónu spoplatňovania na rok 2018 vo výške 79,98 EUR je v súlade s vykonávacími nariadeniami (EÚ) č. 390/2013 a (EÚ) č. 391/2013. Jednotkové sadzby Grécka pre traťovú zónu spoplatňovania vo výške 29,95 EUR na rok 2017 a 31,47 EUR na rok 2018 sú v súlade s vykonávacími nariadeniami (EÚ) č. 390/2013 a (EÚ) č. 391/2013.
         
         
            Článok 3
            Toto rozhodnutie je určené členským štátom.
         
         
            V Bruseli 17. októbra 2019
            
               
                  Za Komisiu
               
               Violeta BULC
               
                  členka Komisie
               
            
         
         
            (1)  Ú. v. EÚ L 96, 31.3.2004, s. 10.
         
            (2)  Vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (Ú. v. EÚ L 128, 9.5.2013, s. 31).
         
            (3)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 96, 31.3.2004, s. 1).
         
            (4)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
         
            (5)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).
      
      
         
            PRÍLOHA
            
               Traťové jednotkové sadzby na rok 2019
            
            
                         
                     
                     
                        Zóna spoplatňovania
                     
                     
                        Traťová jednotková sadzba na rok 2019 v národnej mene  (1)
                        
                     
                  
                        1
                     
                     
                        Belgicko – Luxembursko
                     
                     
                        67,55
                     
                  
                        2
                     
                     
                        Bulharsko
                     
                     
                        61,17
                     
                  
                        3
                     
                     
                        Česko
                     
                     
                        1 029,20 
                     
                  
                        4
                     
                     
                        Dánsko
                     
                     
                        425,18
                     
                  
                        5
                     
                     
                        Nemecko
                     
                     
                        63,63
                     
                  
                        6
                     
                     
                        Estónsko
                     
                     
                        29,17
                     
                  
                        7
                     
                     
                        Írsko
                     
                     
                        28,12
                     
                  
                        8
                     
                     
                        Grécko
                     
                     
                        30,45
                     
                  
                        9
                     
                     
                        Španielsko (Kanárske ostrovy)
                     
                     
                        49,82
                     
                  
                        10
                     
                     
                        Španielsko (kontinentálna časť)
                     
                     
                        61,19
                     
                  
                        11
                     
                     
                        Francúzsko
                     
                     
                        60,81
                     
                  
                        12
                     
                     
                        Chorvátsko
                     
                     
                        313,27
                     
                  
                        13
                     
                     
                        Taliansko
                     
                     
                        77,96
                     
                  
                        14
                     
                     
                        Cyprus
                     
                     
                        31,84
                     
                  
                        15
                     
                     
                        Lotyšsko
                     
                     
                        27,02
                     
                  
                        16
                     
                     
                        Litva
                     
                     
                        42,75
                     
                  
                        17
                     
                     
                        Maďarsko
                     
                     
                        9 765,46 
                     
                  
                        18
                     
                     
                        Malta
                     
                     
                        22,37
                     
                  
                        19
                     
                     
                        Holandsko
                     
                     
                        56,77
                     
                  
                        20
                     
                     
                        Rakúsko
                     
                     
                        67,74
                     
                  
                        21
                     
                     
                        Poľsko
                     
                     
                        175,02
                     
                  
                        22
                     
                     
                        Portugalsko
                     
                     
                        24,68
                     
                  
                        23
                     
                     
                        Rumunsko
                     
                     
                        140,60
                     
                  
                        24
                     
                     
                        Slovinsko
                     
                     
                        59,51
                     
                  
                        25
                     
                     
                        Slovensko
                     
                     
                        49,69
                     
                  
                        26
                     
                     
                        Fínsko
                     
                     
                        49,88
                     
                  
                        27
                     
                     
                        Švédsko
                     
                     
                        530,55
                     
                  
                        28
                     
                     
                        Spojené kráľovstvo
                     
                     
                        52,00
                     
                  
               (1)  Tieto jednotkové sadzby nezahŕňajú administratívnu jednotkovú sadzbu na účely nákladov na účtovanie a výber uvedenú v článku 18 ods. 1 vykonávacieho nariadenia (EÚ) č. 391/2013 uplatňovanú na štáty, ktoré sú stranami Multilaterálnej dohody Eurocontrolu týkajúcej sa traťových poplatkov.